30 may kuni Rossiya poytaxti va Moskva oblastida bir necha dronlar quladi. Uchta turar joy binosi — Moskva shahridagi Leninskiy prospekti va Profsoyuznaya ko‘chasidagi, shuningdek Novaya Moskvadagi Atlasova ko‘chasidagi uylar — 30 may kuni dronlar zarbasiga uchradi. Shahar rasmiylari binolar kichik shikastlanishga uchragani, «hech kim jiddiy jarohat olmagani»ni ma’lum qilgan. Shunga qaramay, Moskva meri Sergey Sobyaninning so‘zlariga ko‘ra, ikki kishi tibbiy yordam so‘rab murojaat qilgan, dronlar kelib urilgan uylardagi bir qancha pod’yezdlar aholisini esa vaqtincha ko‘chirishga to‘g‘ri kelgan. Dronlar hujumi fakti bo‘yicha RF JKning 205-moddasi (terrorchilik akti) asosida jinoiy ish ochilgan. Hujumda samolyot tipidagi dronlar qatnashgan. Foto: TASS Uchuvchisiz uchar apparatlardan beshtasi Moskva oblastida "Pansir-S" zenit-raketa kompleksi orqali urib tushirilgan.  Foto: TASS